Et diskoteksbesøg på Frk. Natasja i Nykøbing Mors udviklede sig natten til fredag til et mareridt for en 17-årig pige, da hun ifølge politiet blev voldtaget under et toiletbesøg. Pigen blev på dametoilettet presset ind i en toiletbås af en yngre mand, der forbrød sig mod hende og stak af fra stedet. - Vi er nu ved at gennemgå videoovervågningen for at få klarlagt omstændighederne og for at se, hvem gerningsmanden var der sammen med, siger vagtchef Erik Kristensen ved Midt - og Vestjyllands Politi. Gerningsmanden beskrives som 16-20 år, lettere buttet og med mørkt voksfedtet hår. /ritzau/

Referat:
17-årig pige overfaldet på toilettet på et diskotek i Nykøbing Mors og voldtaget af en yngre mand.